Fire biler er nu blevet brændt af i København siden torsdag. Politiet har anholdt fire

Ved du noget? Tip Ekstra Bladet - E-mail 1224@eb.dk SMS til 1224 (alm. sms-takst)

Igen i nat har der været uro på Nørrebro, hvor der er blevet sat ild til adskillige containere samt to biler.

Tre uromagere er blevet anholdt, og politiet har været tilstede såvel kampklædt som med de såkaldt hollændervogne.

- Fra omkring klokken 23 fredag aften og frem til cirka klokken tre i nat, er flere skraldespande/containere, som brandes af. Der har nok været omkring fire-fem af disse brande, og så er der to biler, som også er blevet brændt af, siger Henrik Brix, vagtchef, Københavns Politi.

Politiet formoder, at bilerne er sat i brand som følge af urolighederne, men det skal nærmere undersøgelser nu slå fast. Tre personer er blevet anholdt i forbindelse med ildspåsættelserne. Tre drenge blev taget på fersk gerning i forbindelse med ildspåsættelse. De er alle under 18 år gammel, fortæller vagtchefen.

Ordensmagten har imidlertid ingen ide, hvorfor der er uroligheder.

- Jeg ved ikke, hvad de er sure over, men vi arbejder på at afdække grunden til det, siger han.

Også natten til fredag havde uromagerne gang i tændstikkerne på Nørrebro. Her blev der sat ild til tre biler, som blev ødelagt af flammerne. Desuden var der også flere containerbrande.

Politiet nåede dog at få fat i en 20-årig mand med bopæl i Hvidovre. Han blev anholdt og sigtet for brandstiftelse.

Man må håbe, at ejeren af denne bil har forsikret den. Ellers kommer uromagerne til at koste vedkommende mange penge. Foto: Kenneth Meyer

Ved du noget? Tip Ekstra Bladet - E-mail 1224@eb.dk SMS til 1224 (alm. sms-takst)